林垐

林垐（），字子埜，别號-{耻}-斋，福建福州府侯官縣人，明朝末年至南明政治人物。

生平
崇禎六年（1633年）癸酉科福建鄉試舉人，十六年（1643年）癸未科進士。授海寧縣知縣，杭州失守後去職。隆武帝命林垐為監察御史，改吏部文選司員外郎，募兵福寧州。黃宗羲《魯紀年》載：初，垐於隆武朝主銓政；曰：「此潤色太平之事，顧今日之所急耶？」乃辭去。募兵數千人，為鄭芝龍所阻，不得志；復散兵入山，製棺一具，布衣一襲，書「大明孤臣之柩」以待死。聞上（魯王朱以海）至而起兵。魯王航海至長垣，林垐與林汝翥攻福寧，兵敗，皆死之（清·乾隆）《福州府志》（人物十三·忠义）：林垐，字子埜，侯官人。崇祯癸未进士，知海宁县。闻邑人祝渊因救刘宗周下狱，即周恤其家。邑镇李刀三，故大家奴，素桀骜，乘间煽诸毒怨于诸大家者，而已阴构兵其间，通邑震恐，以状闻，垐漫置不问，徐降牒云：“旦日会讲乡约”，比至则数千人拥而噪，垐又漫不置可否，众谓“令固模棱耳！安能处大事耶？”刀三顾身在事外，狎游而嬉。居有顷，复召讲约，方半，卒缚刀三至，人皆大惊。垐徐起曰：“吾自下车，廉此人奸状，罪当死，众谓若何？”咸应声曰“当死”。遂杖杀之，人人股栗。垐从箧中出一纸，“元凶既除，余不问”，众欢呼，一邑安堵。垐慈惠爱人，然持法严明，有力者撼之，屹如山岳，后死节，年四十二。著有《居易堂集》、《-{耻}-斋集》、《哀山东集》。弟懋勉，举人，以节终，著有《仪存堂集》。子钟爵，郡诸生；钟哲，著有《龙津草堂集》，与懋勉子弼，俱入山终隐。。《明史》有傳《明史·卷277》：林汝翥，字大葳，福清人。舉於鄉，授沛縣知縣。……魯王次長垣，召為兵部右侍郎，與員外郎林垐攻福寧，戰敗被執，諭降不從，繫之，吞金屑而死。垐，字子埜，汝翥同邑人。崇禎十六年進士。授海寧知縣。邑有妖人以劍術惑眾，聚千人，垐捕殺之。南都覆，杭州亦不守，卒乘機乞餉，環署大噪。垐罪為首者，而如其請。以城孤不能存，引去。唐王以為御史，改文選員外郎，募兵福寧。聞王被殺，大慟，走匿山中。及魯王航海至長垣，福清鄉兵請垐為主，與汝翥共攻城，歿於陣。 文选郎林耻斋墓志 予与林耻斋先生声气之交也，庚辰、癸未同上公车。迨予待罪司寇，而耻斋已自户部改侍御史，又改铨曹矣。先后追趋七八年，议论未尝不合，义气未尝不通，盖甚悉耻斋之性情，严正遇事担当心实，许耻斋之足当一面也。 耻斋初拜董崇相先生门下，谈时事深蒙许可。董尝语人曰：“他日天下有大事，非此人莫任”。嗣阁部黄石斋、相国路皓月二先生交荐之，而予房师文忠夏缓公先生最重耻斋，尝曰：“作人须学林子野”，实敬之爱之，辄呼其字以告人。而耻斋又深喜其同年蔡元白道宪，每语必呼“我元白”。既元白尽节长沙，耻斋痛之甚，时诵其与元白往返之诗，以招其魂。今耻斋竟以节义死，与黄、路、夏、蔡死相先后，真无愧也。已但惜予以未死之身铭既死之人，搦管能无汗下乎？ 按状先生讳垐字子野，别号耻斋。先世福唐平北里磁窑人，祖迁居省东门，父肇炫，母赵氏，生公于河东䆵浦坊。志所云䆵浦坊中人挺生，其为公言之，与登崇祯癸未（1643年）进士，生平气节自许，廉俭物身，为孝廉时不轻谒官府郡县，经年不觌面也，授生徒取束脩以自给，环堵萧然讽詠不辍，遇公议所不可辄，持论侃侃，虽大敌不避，性能饮多而不乱，草书几步，鈡王人得一笺一箑如拱璧焉。著有《居易堂》诗集，多慷慨无漫兴，登第南归过山东作《哀山东》诗十首，类贾生之痛哭流涕。官海宁，绝苞苴杜，请谒有悬鱼埋鹿之风。时粮务孔亟，胥吏缘为奸，耗费百出，公廉其弊痛抑之，民上供外无分文溢输。
      甲申（1644年）变后，邑有奸民李尖刀能飞檐缘壁，藉权贵为暴，四出剽劫，前令莫敢谁何，欲乘势聚党为乱。公至，托行乡约，擒而捶杀之，士民称快。
      乙酉（1645年）南都破，守卫士骄悍，欲先给飨一年，环署讙譟，公出庄词正色曰：“尔等欲何为？为法不可越也。”众知公不可挟，哀请一季。公曰：“即请给一季，而聚众以譟，终当治”，乃推为首三人。公重创之斯时，公尚执法如此者。公久置生死度外也。及公行，民环泣曰：“公去吾何恃？”追送数百里，就中有壮勇数十人，不惮跋涉，直送公从间道抵家。其爱戴于民如此。 隆武改元，初以户部转飨，继以御史宣谕，又继以文选主铨。而公特疏请募义勇于福宁，谓时事之急在兵也。三关撤戍，公深隐海隅，叫号悲歌，真有求死不得之意，其诗有“易舍妻儿，惟有父；无惭肤发，但多头”，又云：“种种数茎休见德，此头尚在亦吾仇”，如此等语，合数十首，读之令人泣下。
      丁亥（1647年）秋，鲁王自浙入闽，郡邑响应，属望于公，愿听约束。公哭拜别太翁曰：“儿垐当死久矣，若再延喘须臾，恐以不令名贻父母羞，不如死”。遂苴屦负戈，杂徒旅中，适与镇兵遇，身被数创，犹勒兵血战，竟矢入喉间以死。死之后，妻孥饔飱不给。呜呼！廉吏忠臣之身后如是乎？ 公生于万历丙午年（1606年）十二月十七日卯时，尽节于顺治丁亥年（1647年）九月十七日卯时，年仅四十有二。公父肇炫封吏部员外郎，母赵氏赠太宜人，元配魏氏赠宜人，继黄氏封宜人。公二子：爵、哲，将以康熙乙巳年（1665年）正月初十日奉公柩合魏宜人葬于井郊之东山，墓坐巳向亥。而以公之老友方具蒙状示予请铭，方亦世外古君子也。予媿而志之，铭曰:不知其人，视其友；不知其生前，视其死后；不知其必死之志，视其诗之立言不苟。呜呼！耻斋节义自守，千古与山川同不朽。

      旧秋官年家眷会弟陈兆藩顿首拜譔。

著作
有《居易堂集》、《-{耻}-齋集》、《哀山東集》。

家族
父林肇炫，封吏部员外郎。母趙氏，贈太宜人。

參考

C
Category:侯官人
Category:福建作家
Category:明朝海寧縣知縣
Category:南明知縣
Category:南明監察御史
Category:明朝吏部文選司員外郎
Category:南明吏部官員
Category:南明战争身亡者